คือหนูกินยาคุมหมดแผงแล้วแต่ประจำเดือนหนูไม่มาต้องทำยังไงค่ะ
สวัสดีค่ะ หากทานยาคุมกำเนิดชนิด 21 เม็ดหมดแผงแล้ว ก็ให้เว้นระยะให้ครบ 7 วันก่อน หากเว้นครบแล้ว หรือทานครบ 28 เม็ดแล้ว (สำหรับชนิด 28 เม็ด) แต่ยังไม่มีประจำเดือนมา ก็ควรลองตรวจหาการตั้งครรภ์ดูค่ะ เพราะยาคุมกำเนิดนั้น ก็ไม่สามารถช่วยป้องกันการตั้งครรภ์ได้ 100% หากตรวจไม่พบ ก็อาจเกิดจากผลของยาคุมกำเนิดได้ โดยเฉพาะยาคุมชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ ซึ่งหากตรวจไม่พบการตั้งครรภ์ ก็ให้เริ่มทานยาคุมแผงใหม่ต่อไปได้เลยค่ะ